Zwjazkowy kraj

Zwjazkowy kraj je dźělny stat federatiwneje republiki. W Europje eksistuja tajke zwjazkowe kraje pod tutym mjenom jenož w Němskej, hdźež je jich šěsnaće a w Awstriskej, hdźež maja dźewjeć zwjazkowych krajow.

Zwjazkowy kraj ma samostatne krajne knježerstwo a krajny sejm, kotryž ma swoje sydło w krajnej stolicy.

 Druhe terminusy 
W někotrych krajach wužiwaja so hinaše terminusy za dźělne staty. W Zjednoćenych statach Ameriki so wužiwa stat a w Šwicarskej kanton. W Belgiskej a Italskej mjenuja so dźělne jednotki stata region, ale w Ruskej subjekty, pola kotrychž su rozdźělne staflowanje po stopjenju awtonomije. W Kanadźe so rozeznawaja prowincy a teritorije.

 W Němskej 
Němska ma slědowace zwjazkowe kraje. Kóždy kraj ma – wotwisnje wot ličby wobydlerjow – wěstu ličbu reprezentantow w zwjazkowej radźe.
 Badensko-Württembergska 
 Bayerska
 Berlin 
 Braniborska 
 Bremen 
 Delnja Sakska 
 Durinska 
 Hamburg 
 Hessenska 
 Mecklenburgsko-Předpomorska 
 Porynsko-Pfalca 
 Posaarska 
 Sakska 
 Saksko-Anhaltska 
 Schleswigsko-Holsteinska 
 Sewjerorynsko-Westfalska

 W Awstriskej 
Awstriska ma slědowace zwjazkowe kraje:
 Delnjoawstriska
 Hornjoawstriska
 Hrodowska
 Korutanska
 Salzburgska
 Štyrska
 Tirol
 Vorarlberg
 Wien

Kategorija:Zarjadnistwo